شه‌فه‌ق نيوز/ سه‌رچه‌وه‌يگ  وه‌رپرس ئه‌منى و سه‌رچه‌وه‌يگيش ناوچه‌يى، ئاشكراى كوشيان و زه‌خمداربوين 3 كه‌س كردن له‌ پۆليس ناوه‌ندى له‌ئه‌نجام دو په‌لامار ك له‌لايه‌ن ريكخرياگ تيرۆريستى داعشه‌و ئه‌نجام دريا له‌ كه‌ركوك و سه‌ڵاحه‌دين.
له‌ى باوه‌ته‌و، سه‌رچه‌وه‌يگ ئه‌منى ئه‌را ئاژانس شه‌فه‌ق نيوز وت: چه‌كداره‌يليگ ك گومان ئه‌كريه‌ێد ل ريكخرياگ داعش بوون وه‌ چه‌ك بيده‌نگ په‌لامار خاڵيگ پۆليس دانه‌ له‌ ئاوايى يايجى له‌ باشوور كه‌ركوك و له‌تى مفه‌وه‌زيگ وه‌ناو ئه‌ركان محه‌مه‌د كوشياگه‌.
هه‌ر له‌ هه‌مان باوه‌ت، وه‌رپرسيگ ناوچه‌يى له‌ سه‌ڵاحه‌دين وت: له‌ ده‌ورگرد قه‌زاى دوجێل له‌ باشوور سه‌ڵاحه‌دين پۆليس له‌ په‌لاماريگ داعش كوشياگه‌و يه‌كيگيش زه‌خمدار بويه‌.
له‌ى باوه‌تيشه‌و، عه‌بدولعه‌زيز فزه‌ع محه‌مه‌د قايمقام دوجێل ئه‌را ئاژانس شه‌فه‌ق نيوز وت: چه‌كداره‌يليگ له‌ داعش په‌لامار خاڵيگ ئه‌منى دانه‌ له‌ ناوچه‌ى شێخ ئبراهيم له‌ باشوور دجێل و له‌و په‌لاماره‌ پۆليسيگ كوشياگه‌و يه‌كيگيش زه‌خمدار بويه‌.
